Za potrebe realizacije predstave ***Šuti, muči*, autorskog projekta Darija Harjačeka i Dore Golub, u režiji Darija Harjačeka i produkciji Gradskog kazališta mladih**, Split, Trg Republike 1, objavljuje se

**POZIV NA AUDICIJU**

**za jednu žensku i dvije muške uloge**

**Na audiciju se mogu prijaviti zainteresirani profesionalni glumci starosti do 30 godina.**

Audicija će se **održati 4. i 5. ožujka 2024. u Gradskom kazalištu mladih, Split, Trg Republike 1.**

Detaljne informacije o terminu poslat će se odabranim kandidatima nakon prijave.

**Radni period:** početak probi 3. travnja 2024., premijera 15. svibnja 2024.

Kako biste pristupili audiciji, molimo vas da na mail adresu: tajnik@gkm.hr pošaljete sljedeće materijale:

* CV s fotografijama
* odgovore na anketna pitanja koja se nalaze u prilogu Poziva.

 **Rok prijave: 1. ožujka 2024.**

Prije dolaska na audiciju potrebno je pogledati igrani film Molly Manning Walker *How to Have Sex* (2023.) te samostalno sastaviti i pripremiti **monolog u trajanju od 5 minuta.** Monolog se može koncipirati na jedan od **dva ponuđena pristupa:**

* monolog koji proizlazi iz perspektive jednog od likova iz filma;
* monolog u kojem ćete ispričati vlastitu priču ili predstaviti problem srodan onima koje otvara film.

Zahvaljujemo na interesu. Za sva dodatna pitanja, stojimo na raspolaganju (tajnik@gkm.hr)

Anketna pitanja nalaze se u nastavku Poziva.

**Prilog**

**ANKETNA PITANJA**

1. Što je za tebe prijateljstvo?
2. Tko si ti u svojoj grupi prijatelja? Predstavi nam se.
3. Kako bi definirao izdaju u prijateljskom odnosu?
4. Kakvu muziku slušaš?
5. Postoji li razlika u tvojem doživljaju Splita ljeti i zimi?
6. Misliš li da ljudi danas mogu otvoreno razgovarati o problemima s anksioznošću, psihičkim poremećajima/mentalnim bolestima, ili posjetima psihijatru? Kakvo je tvoje iskustvo s tim?
7. Koristiš li termine iz popularne psihologije? (Npr. *boundaries*, *gaslighting* i sl.)
8. Kakve filmove voliš?
9. Koliko društvene mreže (Instagram, TikTok i/ili neka druga koja ti se čini jednako važna) oblikuju način na koji se predstavljaš, uređuješ i slično?
10. Što je, po tvom mišljenju, seksi kod drugih ljudi?
11. Družiš li se još uvijek s ljudima s kojima si se družio u djetinjstvu? Ako da, što vas i dalje spaja, a ako ne, što vas razdvaja?

Utječe li imovinsko stanje na te odnose?

1. Imaš li osjećaj da se od dečka očekuje da plati curi cugu? Mora li imati više novca od nje?
2. Je li u društvu sramota biti djevac ili djevica u 20-ima?
3. Misliš li da je moguće pretjerati s političkom korektnošću?
4. Kako se osjećaš u svojim dvadesetim godinama?

Kad si bio mlađi, kako si zamišljao sebe u 20ima? Razlikuje li se ta vizija od tebe sada?

I u kojoj mjeri ti se čini da su te tvoji roditelji, obitelj, okolina oblikovali takvog kakav si sad?